Every Breath You Take

Every Breath You Take, The Police խմբի երգը, որը գրել է Սթինգը։ Ընդգրկվել է Synchronicity ալբոմում։ Սինգլը դարձել է 1983 թվականի խոշորագույն հիթերից մեկը։ Այն ութ շաբաթ գլխավորել է Billboard Hot 100-ը և չորս շաբաթ գտնվել է UK Singles Chart-ի առաջին հորիզոնականում։ 1984 թվականին երգն արժանացել է «Գրեմմի» մրցանակի երկու անվանակարգերում՝ «Տարվա երգ» (Սթինգ) և «Լավագույն վոկալ փոփ կատարում դուետով կամ խմբով» (The Police): «Every Breath You Take» երգն ընդգրկվել է «Rolling Stone» ամսագրի կազմած «Բոլոր ժամանակների 500 մեծագույն երգերի» ցանկում՝ զբաղեցնելով 84-րդ հորիզոնականը։ 2019 թվականի մայիսին այն BMI-ի կողմից ճանաչվել է ռադիոյի պատմության մեջ ամենաշատ հաղորդված երգ։


== Նախապատմություն և ստեղծում ==
Երգը գրվել է այն ժամանակ, երբ սկսել է փլուզվել Սթինգի և նրա կնոջ՝ Ֆրենսիս Թոմելտիի ամուսնությունը, և նրանք ամուսնալուծվել են։ Տեքստը գրված է չարամիտ և վերահսկող հերոսի անունից, որը հետևում է «Քո յուրաքանչյուր հոգոց / քո յուրաքանչյուր շարժմանը» (անգլ.՝ «every breath you take / every move you make»)։
Սթինգը հիշել է․

Ավելի ուշ Սթինգն ասել է, որ վշտացած էր այն փաստից, որ շատ մարդիկ երգը համարում էին ավելի դրական, քան իրականում է։ Նա պնդել է, որ երգը «անպատասխան սիրո» մասին է, սիրելիի կորստի, խանդի և հետագա լրտեսման մոլուցքի մասին։ «Մի զույգ մի անգամ ինձ ասաց. «Մենք սիրում ենք այդ երգը, այն եղել է հիմնականը մեր հարանիքի ժամանակ»։ «Ես մտածեցի՝ Դե ինչ, հաջողություն»։


== Քավեր տարբերակներ և փոխառություններ ==
Կոմպոզիցիայի իրենց տարբերակները ձայնագրել են այնպիսի կատարողներ, ինչպիսիք են՝ The Shadows, Dilana, UB40, Tina Arena, Ռիտա Լի, Juliana Hatfield, Millencolin, Mason Dixon, David May-ը Kelvin’a Scott’a-ի մասնակցությամբ, MYMP, Jessa Zaragosa և Copeland: Ալֆրեդ Մեթյուն, որը հայտնի է որպես «Տարօրինակ Էլ» Յանկովիչ այն օգտագործել է «Polkas on 45»-ի ոճով իր պոպուրիում։ Մենուդո խմբի նախկին անդամ Sergio Blass-ը 1994 թվականին ստեղծել է «Every Breath You Take»-ի քավեր-տարբերակը «Siempre Te Amaré» անվանումով։  «Про друзей» անվանումով տեքստով քավեր-տարբերակը 2000 թվականին թողարկել է Кирпичи խումբն իր «Капиталиzм 00» ձայնասկավառակի կազմում։ «KARMAH» խումբը «Just be good to me» երգում օգտագործել է նույն հիմքը, սակայն վոկալի մեղեդային գիծը և տեքստի բովանդակությունը ենթարկվել են արմատական փոփոխությունների։
Երգի նախնական ռիֆֆը հիմք է ծառայել Պի Դիդդիի «I’ll Be Missing You» երգի համար, որը հարգանքի տուրք է  զոհված ռեփեր Notorious B.I.G.-ին։
1997 թվականի MTV Video Music Awards մրցանակաբաշխության ժամանակ Պի Դիդդիին և Ֆեյս Էվանսին (զոհվածի կնոջը), որոնք կատարել են կոմպոզիցիան, միացել է Սթինգը։
«Every Breath You Take» երգի թողարկումից վեց ամիս անց ամերիկացի կոմպոզիտոր և կատարող Ռեյ Փարքերը թողարկել է «I Still Can’t Get Over Loving You» սինգլը, որի տեքստը խիստ նամն է «Every Breath You Take» երգի տեքստին, նույնիսկ ներառում է «Every breath you take, I’ll be watching you» տողերը։
Սթինգն ինքը երգի տեքստը փոխված ձևով օգտագործել է  «Love Is the Seventh Wave» կոմպոզիցիայում, որտեղ հնչում են «Every breath you take/every move you make/every cake you bake/every leg you break…» տողերը (քո յուրաքանչյուր հոգոց / քո յուրաքանչյուր շարժում / ամեն կարկանդակ, որը դու թխում ես / ամեն ոտքը, որը դու կոտրում ես…)։
«Every Breath You Take» առկա է 2008 թվականի երաժշտական խաղ-ստիմուլյատորում Nintendo «Wii Music»-ի համար։
Երգի քավեր-տարբերակներն օգտագործվել են որպես սաունդթրեք «Կատվի աչք» և «Առաջին 50 համբույր» ֆիլմերում,  ինչպես նաև խամաճիկների «Spitting Image» երգիծական քաղաքական շոուի վաղ սերիաներում։ Այս շոուի համար երգի տեքստը փոխվել է, և այն ստացել է «Every Bomb You Make» անվանումը (ամեն ռումբ, որը դուք պատրաստում եք)։ Տեսահոլովակը ներկայացնում է աշխարհի մի քանի առաջնորդների խամաճիկներ, որոնք լուսավորված են մայրամուտի լույսով։ «I’ll be watching you» տողի հնչելու ժամանակ կադրում հայտնվում է խամաճիկ Մահը։ Սթինգն անձամբ մասնակցել է կոմպոզիցիայի ձայնագրությանը։
2019 թվականին Սթինգը ձայնագրել է երգն իր նոր «My Songs» ալբոմի համար։


== Հիթ-շքերթներ ==


== Հավաստագրումներ ==


== Ծանոթագրություններ ==